Maškare u PŠ Dunjkovec

Četvrtog dana ovog mjeseca, učenici PŠ Dunjkovec u školu su stigli s posebnim osmijehom. No, zapravo, u školu su stigle vesele i nasmijane maškare. Bilo je tu gusara, vilenjaka, astronauta, vojnika, vila, princeza, vještica…

Kao i prošle godine, učenici su i prošetali mjestom kako bi svoje kostime pokazali prolaznicima, roditeljima, djedovima, bakama, susjednima… Vikom, zviždanjem, pljeskanjem i naravno pjevanjem željeli su otjerati zimu kako bi mogli dočekati razigrano proljeće. Bili su doista glasni, kako to i priliči za maškare.

Na kraju povorke, učenici su se vratiti u školu, kako bi, naravno okrivili i Fašnika za sve loše što se dogodilo. Učenik četvrtog razreda s ponosom je pročitao za što ga sve okrivljuju učenici – za pisanje domaće zadaće, nagomilane jedinice i bilješke u imeniku, sva variva koja su da sada trebali pojesti, prekratke odmore, a preduge nastavne sate… Nakon čitanja optužbe, svi učenici, roditelji i učitelji počastili su se finim, mekim i slatkim krafnama.

Iva Novak, učiteljica 3.D